open-index/open-wikipedia-markdown huggingface dataset:
Smak (sosiologi)

**Smak** som et sosialt fenomen blir forstått som generelle estetiske preferanser som kan være resultatet av sosialt press like mye som en individuell egenskap, og en bestemt smak kan bli vurdert som «god» eller «dårlig». Denne teorien ble formulert i løpet av siste halvdel av 1900-tallet, og forbindes med teorien om estetisk relativisme. Før dette var oppfattelsen av den estetiske smaken forbundet med dannelse og gode vaner som en naturlig egenskap uavhengig av miljømessig læring, noe som også viste til en persons verdsetting av skjønnhet.

## Se også
*Habitus (sosiologi)
*Pierre Bourdieu
Herberget Sannheten

***Herberget Sannheten*** var den andre plata til Ola Uteligger, utgitt i 1987.

## Sporliste
#«Herberget Sannheten»
#«Litjkar'n»
#«Møringen»
#«Middag for Afrika»
#«Søppel»
#«Strålen» (bygd over «Land of Hope and Glory» av Edward Elgar)
#«Sannhetens trio»
#«Trekkspellfestivalen»
#«Dampsaga»
#«Mammas vals»
#«Slå ei heil ei på ei hælv ei»
#«De blodige løgners by»

## Medvirkende
* Ola Uteligger - sang, akustisk gitar, låtskriver, produsent
* Alf Erik Skille - piano/synthesizer/trekkspill
* Rasmus Rohde - elektrisk gitar 
* Arvid Vårum - elektrisk gitar
* Odd Magne Gridseth - bass 
* Ernst-Wiggo Sandbakk - trommer
* Hege Rohde - lurk
* Berte Hilmo - bass
* John Pål Inderberg - saksofon 
* Doroteas Strømpeband
** Alf Skille - Guttekor
** Arvid Vårum - Guttekor
** Hans Løkken - Guttekor
** Roar Børø - Guttekor
** Ann Kristin Anderson - Jentekor
** Berte Hilmo - Jentekor
** Hege Rohde - Jentekor
** Kine Bendixen - Jentekor
* Steinkjer Mannskor - stort kor 
### Øvrige
* Hans Løkken - korarrangement 
* Roger Valstad - produsent, tekniker, mixing
* Jon Ola Lien - tekniker 
* Guri Dahl - coverdesign

## Eksterne lenker
Knut Magne Valle

**Knut Magne Valle** (født 5. august 1974) er en norsk heavy metal gitarist, låtskriver, komponist, platestudioeier, plateprodusent og musikkfestivalarrangør.

Valle bor i Gjerstad, Aust-Agder. I 1990 startet han Gjerstad Rockeklubb. Han gikk på Vefsn Folkehøyskole på musikklinja med fordypning i lydteknikk i 1992. I 1996/1997 studerte han på  Musikk Instrument Akademiet (**MIA**) i Moss. Han har vært musikklærer i Sunde ungdomsskole i 3 år, og er nå gitarlærer på Gitarskolen.

Han driver Prestfoss Mølle lyd og musikkstudio, og arrangerer årlig Møllafestivalen. Han har produsert musikk for over 50 forskjellige band, i inn- og utland. Han lager også sine egne gitarer. Han drev tidligere Jester Records platestudio i Oslo, med band som Mayhem, Arcturus, Ulver på kundelisten.

I 2011 ble Valle tildelt Gjerstad kommunes kulturpris for 2011 for sin mangeårige innsats med Møllafestivalen og frivillig arbeid for musikklivet og ungdommen i kommunen. Ordføreren i Gjerstad uttalte blant annet ved tildelingen:

## Lydstudio
Prestfoss Mølle lyd og musikkstudio er et lydstudio i Gjerstad drevet av Knut Magne Valle, og er blant annet blitt brukt til å spille inn albumet Ordo Ad Chao fra Mayhem, Nightmare Diaries fra Ancestral Legacy og debutalbumet til greske Ravenkult; *Temples of Torment*.

## Diskografi
* Arcturus &ndash; *[[La Masquerade Infernale]]* (1997)
* Ulver &ndash; *[[Themes From William Blake's The Marriage of Heaven and Hell]]* (1998)
* Fleurety &ndash; *Department Of Apocalyptic Affairs* (2000)
* Arcturus &ndash; *[[The Sham Mirrors]]* (2002)
* Arcturus &ndash; *[[Sideshow Symphonies]]* (2005)
* Ancestral Legacy &ndash; *[[Trapped Within the Words]]* (2008) &ndash; Gjesteartist
* Ancestral Legacy &ndash; *[[Nightmare Diaries]]* (2010) &ndash; Gjesteartist

## Referanser

## Eksterne lenker
* Groove.no
* Gitarskolen.no
Ma Xiangbo

**Ma Xiangbo** (kinesisk: 馬相伯, romanisert *Ma Hsiang-paï* på datidens franske manér, 1840–1939 ), også kjent som  **Ma Liang** 馬良, var en kinesisk jesuitt og ledende skolemann under slutten av Qing-dynastiet og Republikken Kinas tid. Han virket for det meste i Shanghai, og grunnla tre universiteter. 

## Liv og virke
### Bakgrunn
Ma stammet fra en ledende katolsk familie i Jiangsu. I en alder av 11 år begynte han på en av jesuittenes skoler i Shanghai, Collège de Saint-Ignace. 

Etter å ha blitt utdannet der, fortsatte han der som lærer inntil 1870. Han underviste i astronomi og i matematikk.

### Prest
I 1870 ble han presteviet som medlem av jesuittordenen. My Xingbo assisterte så sine medbrødre, prestene Henri Havret og Angelo Zottoli, med å legge grunnlaget for det senere Zi-Ka-Wei-biblioteket. Han ble så sendt til Nanjing for å oversettelsesarbeid.

I 1886/87 besøkte han Frankrike, og det oppholdet ble bestemmende for hans senere virke som skolemann i Kina. 

Ma grunnla de følgende tre skoler for høyere utdannelse:

* Aurora-universitetet i Shanghai (*Zhendan Xueyuan* 震旦學院), 1903, opprinnelig et akademi.
* Fudanuniversitetet (*Fudan Gongxue* 復旦公學, 1905), også i Shanghai, et kollegium som skulle være en fornyelse av Aurora, og som er blitt til et av Kinas mest fremstående universiteter.
* *Beijing Gongjiao Daxue* 北京公教大學, som senere ble til det katolske universitet Fu Jen i Beijing (*Furen daxue* 輔仁大學), i samarbeid med Ying Lianzhi 英斂之.

Hans tanke om å etablere et høyeste kinesisk nasjonalt akademi, et slags moderne Hanlin,  ble realisert i 1928 av hans nære venn Cai Yuanpei, som stiftet Academia Sinica (*Zhongyang Yanjiuyuan* 中央研究院).

Hans bror, Ma Jianzhong, var en ledende embedsmann i Qing-regjeringen.

## Referanser


## Litteratur
* Howard L. Boorman, Richard C. Howard, og Joseph K. H. Cheng, red.: *Biographical Dictionary of Republican China*, New York: Columbia University Press, 1967.
* Ruth Hayhoe og Lu Yongling, red.: *Ma Xiangbo and the Mind of Modern China 1840-1939*, Armonk, N.Y.: M.E. Sharpe, 1996.
* Corinne de Ménonville: *Les Aventuriers de Dieu et de la République*, Paris, Les Indes Savantes, 2007.

## Eksterne lenker
* Biografi
Global Industry Classification Standard

**Global Industry Classification Standard** (GICS) er et klassifiseringssystem for børsnoterte selskaper framsatt av Morgan Stanley Capital International (MSCI) og  Standard & Poor's (S&P), to selskaper som lager indeks og data om aksjer og børser. Systemet anvendes blant annet på Nordenlisten.

## Struktur

GICS består av 11 sektorer, 25 bransjegrupper, 74 bransjer og 163 underbransjer. De elleve sektorene er:

# Energi (Olje, gass, kull og utrustning for bransjen) Sektorkode 10
# Materialer (Kjemi, tre, papir, metaller osv.) Sektorkode 15
# Industri (Fly, forsvar, bygg, maskiner, lastebiler, fartøy, tjenester som flyselskap, rederier osv.) Sektorkode 20
# Sykliske Forbruksvarer (biler, hvitevarer, klær, media osv.) Sektorkode 25
# Konsument Defensive (mat, drikke, vaskemiddel, skjønnhetsmiddel osv.) Sektorkode 30
# Helse (Legemidler, bioteknologi osv.) Sektorkode 35
# Finans (Banker, forsikringsselskaper) Sektorkode 40
# Informasjonsteknologi (hardware, software, kontorutstyr osv.) Sektorkode 45
# Kommunikasjon (telefon/internettoperatører, medier, underholdning) Sektorkode 50
# Forsyning (f. eks. elektrisitet, vann, gass) Sektorkode 55
# Eiendom (eier bygninger, eller tilbyr tjenester mot eiendomsmarkedet)

## Eksterne lenker

* Informasjon om GICS hos MSCI
* Informasjon om GICS hos S&P
Karl Hansens vei (Arendal)

**Karl Hansens vei** (1–19, 2–12) er en kommunal vei på Eydehavn i Arendal kommune, Aust-Agder.

Veien går fra Skoleveien til Syver Kristiansens vei. Sideveier er Maris vei, Kveheiveien og Ulleråsveien. Veien går forbi IL Sørfjells gressbane. Veien er asfaltert og har 30 km/t fartsgrense. Veien er 460 meter lang.

## Navnet
Før dagens navn har veien hett både Hansenbakken og Solbakken. Karls Sofus Hansen (1886-1974) som veien idag er oppkalt etter, var fra Bornholm i Danmark, og byggmester fra arkitekthøyskolen i København. På Eydehavn arbeidet han med å bygge murhusene i Nesbyen, arbeiderboliger for arbeiderne i den nye industrien på Eydehavn. Han var senere involvert i flere byggeprosjekter på Eydehavn, blant annet Folkets Hus og del to av den første skolen på Eydehavn. Han var oppsynsmann i kommunen fra 1936, og brannvernsjef i en periode. Da Stokken Arbeiderparti ble dannet i 1916 ble han valgt inn som første sekretær. Hansen giftet seg med Anna Elisabeth Thommesen og fikk tre barn. De var bosatt på Karl Hansens vei.

## Referanser
Øvre Stemmekjennvei (Arendal)

**Øvre Stemmekjennvei** er en kommunal vei på Eydehavn i Arendal kommune, Agder fylke. 

Veien går fra krysset Ulleråsveien / Mortens vei og til endes. Veien er gruslagt og har 30 km/t fartsgrense. Veien er 210 meter lang.

## Referanser
Mortens vei (Arendal)

**Mortens vei** (1–5, 2–8) er en kommunal vei på Eydehavn i Arendal kommune, Aust-Agder.

Veien går fra krysset Ulleråsveien / Øvre Stemmekjennvei og til endes. Veien er asfaltert og har 30 km/t fartsgrense. Veien er 95 meter lang og oppkalt etter Morten som bodde i Mortenshull.

## Referanser
Skoleveien (Arendal)

:::*Se [[Skoleveien|pekerside]] for flere forekomster av Skoleveien.*

**Skoleveien** er en del av fylkesvei 134 på Eydehavn i Arendal kommune, Aust-Agder. 

Veien går fra krysset Formannsgata / Kristen Staksnæs vei til krysset Breivikveien / Else Hagens vei. Sidevei er Karl Hansens vei. Veien er asfaltert og har 50 km/t fartsgrense. Veien er 425 meter lang og går forbi Eydehavn gamle skole (derav navnet) og Grandehagen barnehage.

## Bilder

Fil:Grandehagen barnehage.JPG|Grandehagen barnehage 
Fil:Eydehavn gamle skole.JPG|Eydehavn gamle skole, bygges om til leiligheter
Syver Kristiansens vei (Arendal)

**Syver Kristiansens vei** er en kommunal vei på Eydehavn i Arendal kommune, Aust-Agder. 

Veien går fra Nesveien til Kloppedalsbanen. Sideveier er Karl Hansens vei, Snekkenesveien, Trondalsbyveien, Kloppedalsveien og Kjæret. Veien er asfaltert og er 650 meter lang. 

## Kilder
*
Liggesykkel

**Liggesykkel** er en type sykkel der man sitter bakoverlent eller ligger på rygg i stedet for å sitte rett opp og lene seg forover. De finnes både som 2-hjuls, 3-hjuls og 4-hjuls. Det finnes også liggesykler hvor man ligger på magen som «supermann» (såkalt *prone bicycle*). 

To vanlige typer liggesykler er *highracer* med kjøreegenskaper som ligner litt på vanlige sykler og *lowracer* hvor rytteren ligger nærmest mulig bakken for lavest mulig luftmotstand.

## Se også
* Velomobil
* Menneskedrevne fartøy (engelsk: *human powered vehicle*, HPV), omfatter både liggesykler og andre framkomstmidler og farkoster som blir drevet av menneskelig muskelkraft, enten det er til transport på land, i lufta eller på vann.

## Eksterne lenker
* 
* Norsk side om liggesykler
* Engelsk side om liggesykler
* Norsk forhandler av HP Velotechniks
* Norsk forhandler av diverse liggesykler
N-butanol

**''n''-butanol** eller *n*-butyl alkohol (IUPAC-navn: **Butan-1-ol**; noen ganger betegnet som biobutanol når biologisk fremstilt) er en primæralkohol med fire karbonatomer i strukturen, og kjemisk formel C4H10O.

*n*-butanol er en av fire isomerer av butanol.
Isobutanol

**Isobutanol** (IUPAC nomenklatur: **2-methyl-1-propanol**; også kjent som **2-metylpropyl-alkohol**) er en fargeløs, brennbar organisk forbindelse med en karakteristisk lukt. Dens isomer er n-butanol, 2-butanol og tert-butanol. Den er klassifisert som en alkohol, og er i stor grad brukt som løsning i kjemiske reaksjoner, og som utgangspunkt for organiske synteser.

Isobutanol blir naturlig framstilt gjennom gjæring av karbohydrater. Det er også et biprodukt fra nedbryting av organisk materie.

## Bruksområder

Viktigste bruksområde for isobutanol er som råstoff i framstilling av isobutyl acetat, som i stor grad blir brukt i produksjon av lakk og lignende dekkstoffer. Isobutyl acetat blir også brukt i næringsmiddelindustri som smakstilsetning.

Andre bruksområder for Isobutanol er som løsemiddel i maling og beis, og som tilsetningsstoff i blekk.

## Sikkerhet

Isobutanol er en flyktig, brennbar væske som bør lagres og brukes kun i godt ventilerte områder. Det kan være irriterende for huden, og er meget irriterende i kontakt med øyne, slimhinner og luftveier. Hvis man utsettes for høye konsentrasjoner av løsingens gasser, kan det medføre midlertidig nedsatt bevissthet.

Isobutanol blir betraktet for å være giftig, og det er påvist at løsningen kan forårsake leverskade hos mus og mennesker. Inntak kan også føre til alkoholforgiftning.
Maris vei (Arendal)

:::*Se [[Maris vei|pekerside]] for flere forekomster av Maris vei.*

**Maris vei** (1–9, 2–6) er en kommunal vei på Eydehavn i Arendal kommune, Aust-Agder.

Veien går fra Nesgata til veis ende hvor IL Sørfjells gressbane ligger. Sidevei er Torvgata. Veien er asfaltert og er 190 meter lang.

## Referanser
Nesveien (Arendal)

**Nesveien** (1–7, 2–22) er en del av fylkesvei 126 på Eydehavn i Arendal kommune, Aust-Agder.

Veien går fra krysset Nesgata / Kveheiveien til riksvei 410. Veien går forbi Eydehavn service og marina (bensinstasjon) og Eydehavn Helsestasjon. Sidevei er Syver Kristiansens vei. Veien er asfaltert og er 500 meter lang. Fartsgrensen er 50 km/t

## Bilder

Fil:Eydehavn service og marina.JPG|Eydehavn service og marina 
Fil:Eydehavn Helsehus.jpg|Eydehavn helsehus 


## Referanser
Nesgata (Arendal)

**Nesgata** (1–13, 2–24) er en del av fylkesvei 126 på Eydehavn i Arendal kommune, Aust-Agder.

Gaten går fra krysset Nesveien / Kveheiveien til krysset Torvgata / Formannsgata. Sideveier er Husefjellveien, Trygve Næss vei, Direktør Helgesens vei, Bergitte Ruuds vei og Maris vei. Gaten er asfaltert og er 300 meter lang. Fartsgrensen er 50 km/t.

Navnet Nesgata kommer fra det gamle navnet på Eydehavn, Nes, og ble tatt i bruk omkring 1914, da murgårdene («Nesbyen») langs veien ble oppført.

## Referanser
Formannsgata (Arendal)

**Formannsgata** (1–17, 2–6) er en del av fylkesvei 126 på Eydehavn i Arendal kommune, Aust-Agder.

Gaten går fra krysset Nesgata / Torvgata til krysset Skoleveien / Kristen Staksnæs vei. Gaten er asfaltert og er 210 meter lang. Fartsgrensen er 50 km/t.

Veien fikk navnet i 1928, da flere av formennene ved Nitriden bygde sine hus her.

## Referanser
Kveheiveien (Arendal)

**Kveheiveien** (1–7, 2–12) er en kommunal vei på Eydehavn i Arendal kommune, Aust-Agder.

Veien går fra krysset Nesveien / Nesgata til Karl Hansens vei. Veien er asfaltert og er 330 meter lang. Det er kun tillatt med bilkjøring til eiendommene, gjennomkjøring er ikke tillatt.

## Referanser
Amy Johnson

**Amy Johnson** (født 1. juli 1903 i Kingston upon Hull i England, død 5. januar 1941 i Nordsjøen utenfor Themsens utløp) var en britisk flypioner.

## Liv og virke
### Bakgrunn
Hun var datter av en fiskehandler fra Nord-England. Etter økonomiutdannelse i Sheffield reiste hun til London, hvor hun forsørget seg som sekretær på et advokatkontor mens hun tok mekanikerutdannelse på kveldstid.

### Flyver
I 1929 ble hun den første kvinne med flymekanikersertifikat, og samme året tok hun flysertifikat.

Hennes plan var å skaffe seg et fly og sette rekord i flyvning til Australia. Med økonomisk støtte fra et oljeselskap og sin far som bidro til å skaffe de nødvendige 600 pund for en brukt Gypsy Moth kunne hun iverksette sin plan.
Hun gjennomførte sin solo-flyvning fra Londons daværende flyplass i Croydon til Australia i 1930 på 19 1/2 dager. Johnson landet den 24. april 1930 med sin Gypsy Moth «Jason» i Darwin, og ble dermed den første kvinne som hadde fløyet solo til Australia. Hennes avreise 19 dager tidligere hadde ikke vakt noen særlig oppmerksomhet, men hennes mot i sandstormer og under nødlandinger gjorde henne til en internasjonal heltinne. Blant annet hadde hun crash-landet i Rangoon i Burma og fått reparert flyets vinger med tøyremser og opprevne skjorter. I 1932 genomførte hun datidens raskeste flygning fra England til Cape Town i Sør-Afrika.

Hun giftet seg den 29. juli 1932 med den britiske flyveren Jim Mollison, og sammen fløy de over Nord-Atlanteren i 1933. De gjennomførte også andre pionerflyvninger innen de ble skilt i 1938. Bl. a stilte de sammen  til start i MacRobertson Air Race England – Australia i 1934 hvor de måtte avbryte løpet på grunn av problemer med den nybygde De Havilland DH.88 Comet.

Amy Johnson omkom da hennes fly styrtet over Themsens munning på et oppdrag under andre verdenskrig, da hun tjenestegjorde i Air Transport Auxiliary, det britiske flyvåpens eneste enhet som tok inn kvinnelige flyvere. Hennes fly, en Airspeed Oxford, ble funnet. Selv om det ble sett at hun hadde hoppet ut i fallskjerm, ble hennes legeme aldri funnet.

## Referanser


## Eksterne lenker
* Mer om Amy Johnson
La Masquerade Infernale

***La Masquerade Infernale*** (utgitt 1997) er det andre studioalbumet til det norske black metal bandet Arcturus. Albumet ble gjenutgitt i 2003 av Candlelight Records. Noen versjoner av albumet inneholder et skjult spor på 1:27.

## Sporliste
# «Master of Disguise» (6:43)
# «Ad Astra» (7:36)
# «The Chaos Path» (5:32)
# «La Masquerade Infernale» (Instrumental) (1:59)  
# «Alone» (4:39)
# «The Throne of Tragedy» (6:33)
# «Painting my Horror» (5:59)
# «Of Nails and Sinners» (6:06)

## Artister
*Kristoffer «Garm» Rygg &ndash; vokal
*Steinar Sverd Johnsen &ndash; keyboard
*Jan Axel «Hellhammer» Blomberg &ndash; trommer
*Knut Magne Valle &ndash; gitar 
*Hugh «Skoll» Mingay &ndash; bass
### Gjesteartister
*Simen «ICS Vortex» Hestnæs &ndash; vokalist (på spor 3), bakgrunnsvokalist (på 1 og 7)
*Carl August Tidemann &ndash; gitar (på spor 2 og 8)
*Idun Felberg &ndash; Kornett (på spor 2)
*Erik Olivier «AiwarikiaR» Lancelot &ndash; fløyte (på spor 2)
*Svein Haugen &ndash; bass
*Vegard Johnsen &ndash; fiolin
*Dorthe Dreier &ndash; bratsj
*Hans Josef Groh &ndash; cello

## Kilder
*La Masquerade Infernale hos Encyclopaedia Metallum

## Eksterne lenker
*
«Schmack»

**«Schmack»** er et norsk kulturprosjekt som består av en bok, en dokumentarfilm, en fotoutstilling og en CD. Prosjektet handler om Even Evensen, en tretten gammel gutt født med Downs syndrom.

Boken består av betraktninger formulert som poetiske tekster av psykiater Brit Hunstad. Hun bor i Sandefjord og er Even Evensens mor. Hunstad har initiert og er forfatter av boken. Hun har fra 2005 jobbet med Trine Mikkelsen, som har bidratt med fotografier og Lena Dybdahl har stått for design. Bildene blir også utstilt i en galleriutstilling.

Lydprosjektet som følger med tar utgangspunkt i Evens stemme og lyder, som møter profesjonelle jazzmusikere. Bassisten Terje Gewelt har vært musikalsk ansvarlig. Gitaristen Bjørn Klakegg og slagverkeren Kenneth Ekornes har medvirket som musikere. Lydopptakene er gjort av Even Evensen hjemme hos seg selv. CD-platen følger med boken.

Tidligere statsminister Kåre Willoch bidro med tekst i boken.

Prosjektet ble tildelt  kroner i Extra-midler fra ExtraStiftelsen Helse og Rehabilitering.

Prosjektet ble lansert i slutten av august 2008.

## Referanser
Converse

**Converse** er en amerikansk skoprodusent som ble kjent for en type lette tøysko med såle av gummi. Skoene ble utviklet til bruk i basketball og hadde «sklifri» såle og god passform. I dag lages og markedsføres «Converse» som et varemerke av sportsutstyrsprodusenten Nike.

De første skoene fra *Converse Rubber Shoe Company* kom i 1908. I 1915 begynte fabrikken å lage sportssko, og i 1921 ble «Converse All Star», oppkalt etter NBA All-Star-kampene, de første masseproduserte sportsskoene i det amerikanske markedet. Skotypen fortsatte som basketball- og treningssko fram til 1970-åra, da punkere tok den i bruk. På 1990-tallet ble «Converse-sko» populær blant grungere og hiphopere, og siden vanlig fritidssko for særlig ungdommer. I 2003 ble Converse overtatt av  konkurrenten Nike.

## Historisk tidslinje
*1908: Skofabrikken blir etablert av Marquis M. Converse i Malden i Massachusetts.
*1921: Basketballspilleren Chuck Taylor (1901–1969) blir frontfigur i markedsføringen av skotypen. «All Star» blir den første masseproduserte sportsskoen i USA.
*1923: Signaturen til Taylor blir lagt til logoen, og skoen blir populær blant basketballspillere.
*1941–1945: «Conversen» blir «offisielle treningssko» for de amerikanske styrkene under andre verdenskrig.
*1966: Åtti prosent av det totale markedet for treningssko innehas av Converse.
*1970-årene: Skoen blir et trendikon blant punkrockere.
*1980-årene: Converse taper markedsledelsen til konkurrenten Nike og Michael Jordan.
*1990-årene: Converse blir på nytt populær, nå blant grupper knyttet til gangstarap og grunge.
*2001: Converse slår seg selv konkurs og blir kjøpt opp av Footwear Acquisitions Inc. Produksjonen blir flyttet fra USA til Asia.
*2003: Nike overtar Converse for 305 millioner dollar. Alternative merker blir lansert i protest mot at et varemerke og symbol for subkulturer blir kjøpt av et storkonsern.
*2007: Converse er populære som aldri før. Hver uke blir 30&nbsp;000 par solgt.
*2008: Årsomsetningen for salg av Converse-sko i Norge er 30 millioner kroner. «No Sweat»-merket er rettet mot målgrupper som ikke ønsker å bruke sko fra Nike.

## Referanser


## Eksterne lenker
*
The Sham Mirrors

***The Sham Mirrors*** (utgitt 2002) er det tredje studioalbumet til det norske black metal bandet Arcturus. 

## Sporliste
# «Kinetic» (5:25) 
# «Nightmare Heaven» (6:05) 
# «Ad Absurdum» (6:48) 
# «Collapse Generation» (4:13) 
# «Star-crossed» (5:01) 
# «Radical Cut» (5:08) 
# «For To End Yet Again» (10:33) 

## Artister
*Kristoffer «Garm» Rygg &ndash; vokal
*Steinar Sverd Johnsen &ndash; keyboard
*Jan Axel «Hellhammer» Blomberg &ndash; trommer
*Knut Magne Valle &ndash; gitar 
*Vegard Sverre «Ihsahn» Tveitan &ndash; vokalist (på spor 6)
*Mathias Eick &ndash; horn (på spor 3, 4 og 6)
*Dag F. Gravem &ndash; bass
*Hugh «Skoll» Mingay &ndash; spilte i spor 6

## Kilder
*The Sham Mirrors hos Encyclopaedia Metallum

## Eksterne lenker
*
Baliqiao

**Baliqiao** 八里桥 (*Åttemilsbroen*; tidigere transkribert som *Palikao*) er en historisk bro i Beijings østligste bydistrikt Tongzhou. Den ligger i forstaden Baliqiao, som har sitt navn fra broen. 

Broen markerte tidligere Beijings grense; her begynte provinsen Zhili (som i grove trekk svarer til dagens Hebei).

Det er vanskelig å vite hvor gammel broen er. Antagelig var det bro her allerede under Yan-dynastiet, men det nåværende byggverk er fra siste del av Ming-dynastiet. Broen, som lå åtte li fra Tongzhous gamle sentrum, er ved et knutepunkt i kanal- og elvenettet ved Beijing. Herfra kommer man med kanal til Sommerpalasset og inn i selve byen, og herfra startet Qianlong-keiseren sine kjente seks lange inspeksjonsreiser langs Keiserkanalen sørover i landet. 

Under annen opiumskrig i 1860 stod det den 21. september et slag mellom en anglofransk styrke og en kinesisk hær ved Baliquiao. Ved dette «slaget ved Palikao» vant vestmaktene en knusende seier. Det var vestmaktenes avgjørende seier under krigen. 

De franske styrkers kommandant Charles Guillaume Cousin-Montauban ble deretter slått til greve av Palikao av keiser Napoleon III.
Lunghua Civilian Assembly Centre

**Lunghua Civil Assembly Centre** var en av de interneringsleirer som ble opprettet av Japan i Shanghai for europeiske og amerikanske sivile etter at japanerne overtok makten i hele  Shanghai i desember 1942, under den andre verdenskrig. Den britiske forfatteren James Graham Ballard var som ung gutt internert i denne leiren, og hans opplevelser der inspirerte hans bok *[[Empire of the Sun (bok)|Empire of the Sun]]*.
Disguised Masters

***Disguised Masters*** (utgitt 1999) er det første samlealbumet til det norske black metal bandet Arcturus. Albumet inneholder to nye låter (spor 1 og 2), resten av låtene er re-mixede versjoner av *[[La Masquerade Infernale]]* og «Du Nordavind» fra *[[Aspera Hiems Symfonia]]*.

## Sporliste
# «White Tie Black Noise (Designed by When)» (0:49)  
# «Deception Genesis» (6:35) 
# «Du Nordavind (1998 Re-recording)» (3:54)
# «Alone (Intellecto / Valle Darktrip)» (5:20)
# «The Throne of Tragedy (Phantom FX Jungle Remix)» (6:49) 
# «La Masquerade Infernale (Valle / Hellhammer Reconstruction)» (2:23) 
# «Master of Disguise (Phantom FX Remix with Gangstafications by S.C.N.)» (4:25) 
# «Painting My Horror (G. Wolf Levitation Mix)» (5:37)  
# «Ad Astra (The Magenta Experience)» (4:39) 
# «Ad Astra (Ensemble Version)» (7:32) 

## Kilder
*Disguised Masters hos Encyclopaedia Metallum

## Eksterne lenker
*
Shichahai

**Shichahai** (kinesisk: 什刹海; pinyin: *Shíchàhǎi*) er et naturskjønt område med tre kunstig anlagte innsjøer i Beijing, Kinas hovedstad. Området er i bydistriktet Xicheng i det nordvestre sentrale Beijing, mellom nordre lengde av annen ringvei og Beihaiparken. Shichahais tre innsjøer heter *Qianhai* (fremre sjø – i sør), *[[Houhai]]* (bakre sjø, den midtre og største av sjøene) og *Xihai* (vestre sjø – i nordvest). De er knyttet sammen med kanaler, og likeledes med sjøen Beihai i parken Beihai og med innsjøene i Zhongnanhai, et muromgitt område ved siden av Den forbudte by, og som  tjener som Det kinesiske kommunistpartis og den kinesiske regjerings sentrale hovedkvarter. Dette systemet av sjøer og kanaler fungerte historisk som vannreservoar for byen, og var del av den vannbårne transportvei til Den forbudte by. 

Shichahai inngår i et område som Beijings byregjering akter å bevare for fremtiden på grunn av sin særegne historiske byggestil. I området finnes et stort antall relativt godt bevarte hutonger og siheyuan, en type av kinesisk arkitektur som var typisk for det historiske Beijing. Klokke- og trommetårnene ligger noe øst for sjøene. Prins Dongs herskapshus ligger her, og flere andre kjente personer fra Kinas historie har også hatt bosted i området, bl.a. forfatterne Mao Dun og Guo Muruo, og politikeren Song Qingling (Madame Sun Yat-sen). 

Det er også et stort antall serveringssteder og promenadestrøk i området. Man kan leie båter og ro på sjøene, det fiskes i dem, og om vinteren går folk på skøyter på dem.
Kristen Staksnæs vei (Arendal)

**Kristen Staksnæs vei** (1–61, 2–44) er en del av fylkesvei 126 på Eydehavn i Arendal kommune, Aust-Agder.

Veien går fra krysset Formannsgata / Skoleveien til den nye regionshavnen på Eydehavn. Sideveier er Elly Eydes vei, Nils Hjelmtveits vei og Nitridveien. Veien er asfaltert og har 50 km/t fartsgrense. Veien er 725 meter lang og går forbi tidligere Arendal Smelteverk, nå Saint-Gobain CM.

Veien er oppkalt etter Kristen Staksnæs som bodde på Staknesgården. Gården ble revet for å gi plass til Arendal Smelteverk. Veien ble endret og rettet opp i 1937.

## Referanser
Offentlig–privat samarbeid

::*For Oppland Psykiatriske Sykehus, se [[Reinsvoll sykehus]].*

**Offentlig–privat samarbeid** (**OPS**) er en ordning for å finansiere bygging av offentlige bygninger og veier.

## Norge
I Norge betyr OPS at staten over 20–30 år betaler private firmaer for å finansiere, bygge og vedlikeholde offentlige bygg eller veier. De private aktørene påtar seg den økonomiske risikoen. Hittil er tre veiprosjekter i Norge finansiert gjennom OPS: Europavei 39 Øysand–Thamshavn, Europavei 39 Lyngdal–Flekkefjord og Europavei 18 Grimstad–Kristiansand.

I en rapport fra 2007 kom Transportøkonomisk institutt med konklusjonen at OPS medfører at veier blir anlagt raskere, men ikke billigere.

Innenfor byggsektoren vil OPS normalt bety at en leverandør har ansvar for å finansiere, prosjektere, bygge og drifte et bygg i et avtalt antall år til en avtalt leiepris. Løsningen er brukt bla innenfor skolebygg. Ofte er det kommunen som stiller med tomt, og bygget vil tilfalle kommunen etter endt leieavtale. Et eksempel er Rykkinn skole i Bærum kommune. Konkurranseformen kan gi leverandøren incitament til å velge mer varige og driftssikre løsninger.

## Andre land
OPS er vanlig i Øst-Europa, der det trengs mange nye motorveier, men det ikke finnes mye penger og det ikke er tillatt å ta opp statlige lån, da EU har en grense for statsgjeld.

I Sverige ble Arlandabanan som åpnet i 1999 finansiert gjennom OPS med en avtale om drift til 2040.

## EU
Europakommisjonen har opprettet flere byråer som såkalte PPP (public-private partnership). Det gjelder for eksempel Innovative Medicines Initiative, Clean Sky og Shift2Rail JU 

## Referanser


## Eksterne lenker
* European PPP Expertise Centre EU
* Institutt for Offentlig-Privat Samarbeid  Polen
* C.R.E.A.M. Europe PPP Alliance – EuroPPP and MasterPPPlan Initiative
*
Alanngorsuaq (Kobberminebugt)

**Alanngorsuaq** (dansk: *Kobberminebugt*) er en fjord i Qaqortoq kommune på sydvestkysten av Grønland. 

Fjorden er 40 km lang, og ligger på grensen til Paamiut kommune. 
 
## Kilder
*''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
Store Studio

**Store Studio** er en studiobygning i funkisstil, knyttet til Kringkastingshuset på NRK Marienlyst i Oslo. Arbeidet startet i 1938, og siden ferdigstillingen i 1950 har bygget vært en institusjon i norsk kringkastingshistorie. Salen har plass til rundt 250 publikummere.

## Historie

Store Studio var arena for en rekke direktesendte underholdningsprogrammer i radioens gullalder i 1950-årene, blant annet *[[Rundtomkring]]* med Leif Rustad som programleder og *[[Show fra Store Studio]]* med Rolf Kirkvåg og Erik Diesen.

Siden åpningen i 1950 har studioet vært Kringkastingsorkesterets hjemmebane. I 1950-årene ble det daglig sendt direktekonserter fra Store Studio, blant annet den svært populære *[[Meloditimen]]* med lett underholdningsmusikk på programmet. Studioet er fortsatt orkesterets daglige øvelokale og brukes jevnlig til orkesterkonserter for publikum og til musikkopptak. Studioet har imidlertid blitt for lite, og NRK vurderer nå nye lokaler for orkestret. 

Store Studio har også med jevne mellomrom vært brukt til opptak av fjernsynssendinger med publikum, særlig i fjernsynets barndom i 1960-årene på grunn av den relativt store publikumskapasiteten. Mange velkjente programmer er spilt inn her, blant annet de norske finalene i Melodi Grand Prix i årene 1960–65 og 1969. I dag er Store Studio blitt for lite for moderne flerkamera-produksjoner.

Bygningen henger sammen med Kringkastingshuset, og det har gitt navn til tv-programmet *[[Store Studio (TV-program)|Store Studio]]* med Anne Lindmo som programleder.

## Referanser
Sequoia Capital

**Sequoia Capital** er et venturekapitalfirma grunnlagt av Don Valentine i 1972. Det har kontorer i USA, Kina, India og Israel. Sequoia har investert i Cisco Systems, Oracle, Apple, Google, YouTube, PayPal, Instagram, Electronic Arts, Yahoo!, NVIDIA, Airbnb og LinkedIn. 

## Eksterne lenker
*
Piran

**Piran** (italiensk: Pirano) er en småby og bykommune sørvest i Slovenia ved Adriaterhavet og Piranogulfen, i regionen Obalno-kraška. Slovensk og italiensk er begge offisielle språk i kommunen. 

Eldre forskning mener navnet Piran kan stamme fra det keltiske ordet bior-dun, som betyr «bosetning på en høyde», mens nyere generasjoner mener navnet stammer fra det greske ordet pyr – ild, siden den originale bosetningen primært var et fyrtårn for greske seilskip på vei mot den greske kolonien Aegida hvor dagens Koper ligger. Byen har beholdt mye av sin middelalderstruktur, med trange gater og små hus fra kyststripen til høydene. Byens største torg er oppkalt etter den velkjente fiolinisten og komponisten Giuseppe Tartini (1692 – 1770), født i byen.

I dag er byen et administrativt og handelssenter, og er sammen med Portorož også et viktig turistmål med mange kulturelle tilbud, feriehjem, hoteller, restauranter og diverse begivenheter. 

## Eksterne lenker
* 
* Om Piran på portoroz.si
Trondheim Arbeidersamfunn

**Trondheim Arbeidersamfunn** er et arbeidersamfunn i Trondheim. Organisasjonen er et lokallag i Trondheim Arbeiderparti, og utgjør det største lokallaget i Trøndelag med over 200 medlemmer.

Arbeidersamfunnet er samtidig et resultat av en sammenslåing av flere lag rundt Trondheim sentrum, samt Miljøvernlaget.

Ledere for laget er og har vært:

* 2025-2027 - Jannicke Eriksen
* 2023-2025 - Helge Rushfeldt
* 2021-2023 - Eva Kristin Hansen
* 2019-2021 - Tine Christin Eikevik
* 2017-2019 - Ola Johnsen Lenes
* 2015-2017 - Jørgen Knapskog
* 2013-2015 - Erlend Moen



## Eksterne lenker
*Trondheim Arbeidersamfunn
Vebjørn Berg

**Vebjørn Berg** (født 1980) er en norsk rifleskytter. Berg konkurrerer både i nasjonal skyting i Det frivillige Skyttervesen hvor han representerer Blaker Skytterlag og i internasjonale konkurranser i Norges Skytterforbund, der han skyter for Østre Romerike MSL. Etter å ha vunnet det meste av det som kan vinnes i DFS bortsett fra kongetittelen på Landsskytterstevnet, ble han endelig Skytterkonge på Landsskytterstevnet 2008 i Førde. 

Året etter klarte han som femtemann i historien å forsvare tittelen og bli skytterkonge to år på rad. Internasjonalt har han fire VM-gull, to VM-sølv samt én VM-bronse, enten individuelt eller i lagskyting. Berg skyter 300 m rifle, 300 m standardrifle og 50 m rifle i internasjonale konkurranser.

Han vant prisen for Åpen klasse under Idrettsgallaen på Hamar i 2010.

I 2014 ble det kjent at Berg må legge opp som følge av en øyesykdom.
## Referanser


## Eksterne lenker
*
Herbert Burrows

**Herbert Burrows** (født 12. juni 1845 i Redgrave i Suffolk, død 14. desember 1922) var en britisk pasifist og sosialistisk aktivist.

Herbert Burrows var sønn av Amos, som var en lederfigur innenfor Chartistbevegelsen. 

Burrows arbeidet en tid for skatteinnkrever-departementet *Inland Reveneue*, og studerte også en kort tid ved University of Cambridge.

I 1877 flyttet han til London og ble medlem av National Secular Society. Der møtte han i 1879 for første gang Annie Besant. I 1880 var han blant grunnleggerne av *Aristotelian Society*, ble medlem av *Socialist and Political Education League*, og ble visepresident i *Manhood Suffrage League*.

I 1881 var Herbert Burrows en av grunnleggerne av *Democratic Federation*, og ble partiets kasserer i 1883. Han var en av partiets drivkrefter for dets dreining mot sosialismen i 1884, da det ble omdøpt til Den sosialdemokratiske føderasjon og ble Storbritannias første organiserte sosialistiske parti. Burrows representerte gruppen i den utøvende komité til *Law and Liberty League*.

Sammen med Annie Besant, organiserte Herbert Burrows Fyrstikkpikenes streik i London i 1888. Han ble senere kasserer for deres fagforening *Union of Women matchmakers*. 

I 1893 ble Burrows også medlem av *Rainbow Circle*, en løselig sammensatt gruppe bestående av liberalister, fabianske sosialister og andre sosialister, som kom sammen i London i et forsøk på å bli enige om politiske, industrielle og sosiale reformer.

Burrows var også medlem av Teosofisk Samfunn, *International Arbitration and Peace Association* og *International Arbitration League*.

I 1908 gjorde han et forsøk på å bli innvalgt i det britiske parlamentet under et suppleringsvalg i den tidligere valgkretsen Haggerston. Etter et nytt forsøk på å innvelges i parlamentet fra Haggerston i 1910, trakk han seg fra partiet i 1911, delvis fordi han var desillusjonert over partiets dårlige oppslutning og delvis fordi han mente partiet var blitt millitaristisk.
Kangia

**Kangia** (dansk: *Jakobshavns Isfjord*) er en fjord i Ilulissat kommune på vestkysten av Grønland. Den ligger i gå-avstand fra kommunens hovedby, Ilulissat, deler av veien går på en fin plankesti. 

Fjorden er 40 km lang og ligger ca. 250 km nord for den nordlige polarsirkelen. Denne fjorden ble sammen med isbreen Sermeq Kujalleq Verdensarvstedet Ilulissatfjorden i 2004 og er Grønlands eneste verdensarvsted. Sermeq Kulalleq er en av verdens raskeste isbreer, den beveger seg ca. 19 meter pr. dag og produserer derfor store mengder isfjell. Mange av isfjellene blir sittende fast i kortere eller lengre tid ved utløpet av fjorden, der den er grunnest. Fjorden ender opp i Diskobukten.  

Kangia og Ilulissatfjorden er en godt besøkt turistattraksjon på Grønland.

## Kilder
*''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
*World Heritage Site – Ilulissat Icefjord
Husefjellveien (Arendal)

**Husefjellveien** (1–19, 2–20) er en kommunal vei på Eydehavn i Arendal kommune, Aust-Agder.

Veien går fra krysset Nesgata / Trygve Næss vei til veis ende. Sideveier er Direktør Hammonds vei og Sikaveien. Veien er delvis asfaltert og er 310 meter lang.

## Referanser
Sikaveien (Arendal)

**Sikaveien** er en kommunal vei i et boligområde på Eydehavn i Arendal kommune i Agder fylke. Veien går fra Husefjellveien til veis ende. Veien er 110 meter lang. 

Veien er oppkalt etter Sika eller (silisiumkarbid), produktet som tidligere ble fremstilt på Arendal Smelteverk.   Bedriften eksisterer stadig, nå som en avdeling av Fiven, og videreforedler sika.

## Referanser
Direktør Hammonds vei (Arendal)

**Direktør Hammonds vei** (1–3, 2–12) er en kommunal vei på Eydehavn i Arendal kommune, Aust-Agder.

Veien går fra Husefjellveien til veis ende. Veien er 190 meter lang. Veien er oppkalt etter Ths. Hammond som var direktør på Arendal Smelteverk ifra 1915 til 1921.

## Referanser
Aspera Hiems Symfonia/Constellation/My Angel

***Aspera Hiems Symfonia/Constellation/My Angel*** (utgitt 2002) er det andre samlealbumet til det norske black metal bandet Arcturus. Låtene «Deep Is the Skies» og «Cosmojam» er tidligere aldri utgitt. Albumet er satt sammen av de to EPene *[[My Angel (Arcturus-EP)|My Angel]]* og *[[Constellation (Arcturus-EP)|Constellation]]*, og debutalbumet *[[Aspera Hiems Symfonia]]*.

## Sporliste
### Disk 1
# «To Thou Who Dwellest in the Night» (6:46) 
# «Wintry Grey» (4:34) 
# «Whence and Whither Goest The Wind» (5:14) 
# «Raudt og svart» (5:48) 
# «The Bodkin and The Quietus» (4:34) 
# «Du Nordavind» (3:59) 
# «Fall of Man» (6:05) 
# «Når kulda tar» (4:21) 
### Disk 2
# «The Deep Is the Skies» (4:19)  
# «Cosmojam» (01:45)  
# «Raudt og svart» (6:08) 
# «Icebound Streams and Vapours Grey» (4:44) 
# «Når kulda tar» (4:28) 
# «Du Nordavind» (4:29) 
# «My Angel» (5:56)
# «Morax» (6:28)

## Kilder
*Aspera Hiems Symfonia/Constellation/My Angel  hos Encyclopaedia Metallum

## Eksterne lenker
*
Torvgata (Arendal)

:*Se [[Torggata|pekerside]] for flere forekomster av Torvgata.*

**Torvgata** er en kommunal gate på Eydehavn i Arendal kommune, Aust-Agder. 

Gaten går fra krysset Nesgata/Formannsgata til Maris vei. Gaten er asfaltert og er 170 meter lang. I krysset ved Nesgata ligger Eydehavn torv, med Eydehavn kulturhus på den ene siden og Coop Prix med Filadelfia i andre etasje på den andre siden. Torvgata går forbi Eydehavnmuseet.

## Bilder

Fil:Eyehavn torv2.jpg|Eydehavn torv 
Fil:Eydehavn kulturhus.JPG|Eydehavn kulturhus 
Fil:Eydehavn museum.JPG|Eydehavnmuseet 
Fil:Coop Prix Eydehavn.jpg|Coop Prix Eydehavn
Gyda Ellefsplass Olssen

**Gyda Ellefsplass Olssen** (født 1978) er en norsk offiser (brigader) som siden mai 2024 er sjef for Forsvarets fellestjenester og kommandant på Akershus festning. 

Hun var tidligere toppidrettsutøver i rifleskyting og har vunnet blant annet VM-gull, EM-gull og tre kongepokaler.

## Militær karriere
Olssen har utdanning fra Luftkrigsskolen har studert ved US Air Force Air War College i Alabama. Hun har hatt stillinger i Cyberforsvaret, Forsvarsdepartementet, vært sjef for 131 luftving på Sørreisa og Director Joint Air Operations Center (JAOC) på Reitan i Bodø. I mai 2024 ble hun beordret til i stilling som sjef for Forsvarets fellestjenester og utnevnt til brigader.

I oktober 2024 var hun første kvinne som ledet Forsvarets soldater under åpningen av Stortinget.

## Sportsskyting
Hun representerer Stange Sportsskyttere for skyting i regi av Norges Skytterforbund (tilknyttet Norges Idrettsforbund), og Oslo Østre Skytterlag for skyting i regi av Det frivillige Skyttervesen.

Hun ble verdensmester på halvmatch 300 m rifle i München 2010, og europamester på samme øvelse i Plzen 2003 og i Granada 2007. Olssen ble også europamester på lagskyting på halvmatch 300 m rifle og på lagskyting 60 skudd ligg 50 m rifle i 2003, og europamester på lagskyting 10 m luftrifle i Praha 2009. Utover dette har hun en rekke medaljer, både på lag og individuelt, fra sivile og militære mesterskap. Hun har i løpet av skytekarrieren vunnet 3 kongepokaler. I 2008 deltok hun i OL i Beijing der hun konkurrerte i øvelsene halvmatch 50 m rifle og 10 m luftrifle. Siden 1995 har hun vært med på militærlandslaget i skyting. Hun har blant annet vunnet individuelt VM-sølv og lagmedaljer i alle valører, i Militært VM. I tillegg ble hun kåret til beste kvinnelige skytter i Militært VM i Boden 2008.

## Medaljer i norske mesterskap

## Utmerkelser
Olssen har mottatt Forsvarsmedaljen, Heimevernets vernedyktighetsmedalje med tre stjerner, Norges Forsvarsforenings verneidrettsmedalje i gull med tre stjerner, Forsvarets medalje for skyting, Forsvarets medalje for feltsport og Det internasjonale militære idrettsforbundet stjerne for sportsfortjenester, i gull.

I mars 2026 ble hun kåret til «Årets forsvarskvinne 2026» av Polyteknisk Forening.

## Se også
* Liste over norgesmestere i rifleskyting

## Referanser


## Eksterne lenker
*
Sideshow Symphonies

***Sideshow Symphonies*** (utgitt 2005) er det fjerde studioalbumet til det norske black metal bandet Arcturus. 

## Sporliste
# «Hibernation Sickness Complete» (5:02) 
# «Shipwrecked Frontier Pioneer» (8:32) 
# «Demon Painter» (5:33) 
# «Nocturnal Vision Revisited» (5:16) 
# «Evacuation Code Deciphered» (6:16) 
# «Moonshine Delirium» (7:10) 
# «White Noise Monster» (3:55) 
# «Reflections» (3:42)  
# «Hufsa» (5:07) 

## Artister
*Simen «ICS Vortex» Hestnæs &ndash; vokal
*Steinar Sverd Johnsen &ndash; keyboard
*Jan Axel «Hellhammer» Blomberg &ndash; trommer
*Knut Magne Valle &ndash; gitar 
*Tore Moren &ndash; gitar 
*Hugh «Skoll» Mingay &ndash; bass
*Silje Wergeland &ndash; gjeste vokal (på spor 2 og 5)

## Kilder
*Sideshow Symphonies hos Encyclopaedia Metallum

## Eksterne lenker
*
Landsskytterstevnet 2008

**Landsskytterstevnet 2008** ble arrangert i Førde i perioden 25. juli til 2. august 2008. Arrangørlag var Førde skyttarlag i samarbeid med Det frivillige skyttervesen og Forsvaret. Stevnet var det 109. landsskytterstevnet og det var tredje gang det ble arrangert i Førde. De to forrige gangene var i 1988 og 1997.
Det ble konkurrert i følgende øvelser: baneskyting, feltskyting, stangskyting, felthurtigskyting og minneskyting. Militært norgesmesterskap i geværskyting ble også arrangert i forbindelse med landsskytterstevnet. 
Det var påmeldt 5&nbsp;190 skyttere til stevnet og fremmøtet var 4 730.

## Resultater

***Skytterkonge:** Vebjørn Berg – Blaker skytterlag
***Skytterprins:** Odd Arne Brekne – Lyngdal skytterlag
***Skytterprinsesse:** Mona Isene – Førde skytterlag

**Klassevinnere baneskyting:**
***Klasse rekrutt:** Cathrine Brevig Berg – Sørskogbygda skytterlag
***Klasse eldre rekrutt:** Emil Kulusveen – Åmot skytterlag
***Klasse junior:** Birgitte Solberg – Falken skytterlag
***Klasse veteran 55:** Arne Grøtting – Oslo Østre skytterlag
***Klasse veteran 65:** Normann Dahle – Urskog skytterlag
***Klasse veteran 73:** Bernt Rønningen – Fåberg skytterlag

**NM i feltskyting:**
# Jakob Nørbech – Aspøy og Straumsnes skytterlag
# Thore Larsen – Sartor skytterlag
# Ann Kristin Årskog Vikhagen – Sem skytterlag

**Stangskyting:**
*John Olav Ågotnes – Sartor skytterlag

**Felthurtigskyting:**
*Harald Tandberg

### Klassevinnere feltskyting

***Klasse rekrutt:** Cathrine Brevig Berg – Sørskogbygda skytterlag
***Klasse eldre rekrutt:** Siri Mortensen – Høland/Bjørkelangen skytterlag
***Klasse junior:** Thomas Rasmussen – Gjesdal skytterlag
***Klasse veteran 65:** Magne Bøklep – Sunndal skytterlag
***Klasse veteran 73:** Arvid Berggård – Tydal skytterlag

### [[Samlagsskyting]]
#### Klasse 3-5

# Vestfold skyttersamlag
# Hallingdal skyttersamlag
# Opland skyttersamlag

#### Klasse R/ER/J

# Opland skyttersamlag – 400 poeng
# Akershus skyttersamlag – 399 poeng
# Nordfjord skyttersamlag – 399 poeng

## Militært NM i geværskyting
I militært NM ble det skutt innledende feltskyting, stangskyting og baneskyting. De 10 skyttere med lavest sammenlagt plasseringssiffer møttes til avgjørende  12-skudds finale. Skyttere i militært NM deltar også i AG-3 klassen på Landsskytterstevnet.

**Sammenlagt resultat:**
# Trond Glidje (HV-07 Agder)
# Nils Bernt Rinde (HV-07 Agder)
# Thore Larsen (HV-09 Bergenhus)

## Referanser


## Eksterne lenker
* LS på dfs.no
* Arrangørens egne sider
Nitridveien (Arendal)

**Nitridveien** (9, 28–36) er en kommunal vei på Eydehavn i Arendal kommune, Aust-Agder.

Veien går fra Kristen Staksnæs vei til Else Hagens vei. Den går igjennom Eydehavn Industriområde fra Saint-Gobain CM og passerer gamle Nitriden og Nymo AS Eydehavn. Veien er gruset og har 50 km/t fartsgrense. Veien er 500 meter lang og det er ingen boliger langs veien.


Image:Nitriden Arendal.jpg|Nitridens kontorbygg på Nitridveien 


## Referanser
Else Hagens vei (Arendal)

**Else Hagens vei** (1–7, 6) er en kommunal vei på Eydehavn i Arendal kommune, Aust-Agder.

Veien går fra krysset Skoleveien / Breivikveien til Claes Gills vei. Sideveier er Heggedalveien, Elly Eydes vei, og Nitridveien. Veien er asfaltert og er 850 meter lang. Fartsgrensen er 50 km/t.

Veien fikk sitt navn i 1983 etter kunstneren Else Hagen.

## Referanser
Balder (andre betydninger)

**Balder** kan sikte til:
*Balder, en gud i norrøn mytologi
*Balder (navn), et mannsnavn
*Balder magasin for militærnektere, en norsk publikasjon
*Balderfeltet, et norsk oljefelt
Balder (navn)

**Balder** er et nordisk mannsnavn med flere opprinnelser og betydninger. I norrøn mytologi var Balder sønn av Odin og Frigg.

## Etymologi
*Balder* opprinnelse i norrøne *baldr*, «mann, herre, prins», eller *baldr, ballr*, «modig». *Baldr* og *Baldi* var norrøne former av navnet, og *Baldur* er en islandsk form.

Navnet kan også komme fra et ord beslektet med litauisk *báltas* og gammelslavisk *bĕlŭ*, som begge betyr «hvit», «skinnende».

## Utbredelse
*Balder* har hatt en økende popularitet som guttenavn i Norge fra 2000-årene, men er ikke blant de mest brukte navnene.

|}

## Kjente personer med navnet
Personene i listen er ordnet kronologisk etter fødselsår.
* Baldur von Schirach (1907–1974), tysk nazistisk ungdomsleder (Hitler-Jugend)
* Balder Onarheim (født 1983), norsk kokebokforfatter
* Baldur Brönnimann, sveitsisk dirigent

## Annen bruk av navnet
*Balder* var blant de hundre mest brukte hundenavnene og blant de hundre mest brukte kattenavnene i Norge i 2014. *Balder* var også blant de ti vanligste hundenavnene i Norge i en undersøkelse fra 2025. *Balder* er også et vanlig navn på geitebukker i Norge.

## Se også
* Balder, en gud i norrøn mytologi

## Referanser


## Eksterne lenker
*
Elly Eydes vei (Arendal)

**Elly Eydes vei** (1–5, 2–12) er en kommunal vei på Eydehavn i Arendal kommune, Aust-Agder.

Veien går fra Kristen Staksnæs vei til Else Hagens vei. Veien er asfaltert og er 425 meter lang.

Veien er oppkalt etter Elly Eyde, Sam Eydes andre hustru. Opprinnelig var det satt av 34 boligtomter ved veien, men kun åtte ble bebygd, da tomtene lå for nære Arendal Smelteverk og forurensingen derfra.

## Referanser
Radovan

**Radovan** (serbisk Радован) er et slavisk mannsnavn. Det første navneleddet er dannet av slaviske *rad*, «lykkelig», mens det andre navneleddet har ukjent opprinnelse. Navnet har også blitt knyttet til betydningen «å arbeide», som heter *da radis* på serbisk.

## Utbredelse

|}

Navnet brukes også i Bosnia-Hercegovina, Kroatia, Montenegro, Serbia, Slovakia og Ungarn.

## Kjente personer med navnet
Personene i listen er ordnet kronologisk etter fødselsår.
* Majstor Radovan, koratisk billedhugger og arkitekt som levde på 1200-tallet
* Radovan Karadžić (f. 1945), serbisk leder siktet for krigsforbrytelser
* Radovan Vlatkovic (f. 1962), kroatisk hornmusiker

## Annen bruk av navnet
* Radovan (Romania), kommune i Romania

## Referanser


## Eksterne lenker
*
Maren Nilsens vei (Arendal)

**Maren Nilsens vei** (1–5, 2) er en kommunal vei på Eydehavn i Arendal kommune, Aust-Agder.

Veien går fra Nils Hjelmtveits vei til krysset Hans Bakkes vei / Trygve Næss vei. Sidevei er Nedre Lykka. Veien er asfaltert og er 160 meter lang.

## Referanser